Leerlinge spuit glo gifstof in klaskamers | Netwerk24
20 Februarie 2017 18:44
Altesaam 27 leerlinge aan die Silverstream Senior Secondary School in Manenberg is Maandag vir die inaseming van gifstowwe behandel nadat leerlinge glo ’n onbekende middel in twee klaskamers gespuit het.
Volgens Paddy Atwell, ’n woordvoerder van die Wes-Kaapse onderwysdepartement, word die middel glo gewoonlik aan diere se seerplekke gesmeer.
“Die middel het die leerlinge naar gemaak. Drie leerlinge is na die Heideveld-hospitaal geneem en 24 ander na die Hanover Park-daghospitaal.”
Volgens Robert Daniels, woordvoerder van die EMS-nooddiens, is die leerlinge behandel vir blootstelling aan ’n plaagdoder voordat hulle na die gesondheidsentrums geneem is.
Atwell sê die leerlinge wat verantwoordelik was vir die daad is reeds geïdentifiseer. “Hulle sal voor ’n tugverhoor gedaag word.”
Meer oor: Hospitaal | Leerlinge Só vier Naas en Karen Botha Kersfees | SARIE
Só vier Naas en Karen Botha Kersfees	deur SARIE.com-span
Die Olimpiese atleet Karen Botha en haar man, die rugbylegende Naas, is bekend as gesinsmense. Kersfees is uiteraard vir hulle ŉ tyd van geborgenheid en medemenslikheid. Hulle hou van lekker kuier saam met hul hartsmense.
Die gees van Kersfees en daai magic van Oukersaand maak deel uit van hul jaarlikse viering. Vanjaar is dit weer so. Weg van die sportveld en TV-skerms word die gesin se jaar afgesluit met tyd bymekaar en ou Kerstradisies, soos net ons Suid-Afrikaners daarvan hou.
Naas en Karen Botha by hul dogters Lee-gre (naaslinks) en Gaeby. FOTO Verskaf
Waar is julle vanjaar vir Kersfees?
Ons hou vanjaar Kersfees by my broer op Tzaneen.
Wat is jul gesin se Kerstradisie?
Ons tradisie is om op 24 Desember, op Oukersaand, geskenke uit te deel. Toe ons kinders, Kyla, Gaeby en Lee-gre, nog klein was, het Kersvader ook altyd dié aand gekom.
Wat eet julle?
Ons hou daarvan om te braai en koue kosse en slaai te eet op 24 Desember. Op Kersdag self geniet ons dan lekker warm geregte en poedings.
Wat is op jou geskenk-wenslys?
Ek love parfuum, my gunsteling is Narciso Rodriguez se klein pienk stiffie.
Wie speel Kersvader?
My broer was gewoonlik Kersvader en hy het “die trein gaan oppas”. Eintlik was dit ’n set sodat hy sy Kersvaderpak kon gaan aantrek. Die kinders was onder die indruk dat hy Kersvader gemis het, terwyl Kersvader by die huis was en die geskenke uitgedeel het.
Die Botha-gesin (van links), Lee-gre, Kyla, Karen, Naas en Gaeby, vier Kersfees saam. FOTO Verskaf
Zetske en Altus vier Kersfees langs die Weskus
Die afgelope paar weke het ’n nuwe digitale vermaakprogram op YouTube verskyn, boonop is dit in Afrikaans. #GONS, wat deur OnsKan24, Media24 se jeugplatform, vervaardig word, het nog ’n episode die week gelewer. #GONS volg die wenresep van Hollywire TV en CleverNews, twee internasionale YouTube-kanale. …